
REZIME

U ovom radu govorit ćemo o codecima za digitalni video. Navest ćemo osnovnu definiciju ovog  pojma, njegovu primjenu i značaj. Također ćemo navesti neke od osnovnih vrsta codeca, ukratko ćemo reći nešto o svakom od njih. Pričat ćemo o video kodiranju kao i o video kompresiji.

Video codeci, video kodiranje, video dekodiranje, video kompresija, računar, digitalizacija, video signal...

Slika ljudskog oka

)Od svih naših čula oko je najefikasniji prijemnik informacija. Kratkim razgledanjem slike čovjek može da primi količinu informacija koju bi mogao da primi pri veoma dugom slušanju opisa iste slike. Dok se kroz jedan video sadržaj prikaže ogroman broj slika, gotovo je nemoguće zamisliti da one budu sve opisane verbalnim putem. Zato prijenos, obrada i smještaj slike postaju važni faktori efikasnog rada, učenja i zabave savremenog čovjeka  koji je sve više orjentisan prema vizuelnoj komunikaciji. Digitalni video više nije ograničen samo na profesionalnu upotrebu, već nalazi sve veću primjenu i u kućnim uslovima. Naravno to je veliki napredak za naše drustvo, ali nažalost kao i većina drugih stvari nerijetko se zloupotrijebi. Mi ćemo posmatrati njegovu bolju stranu, jer nam olakšava ali i čini zanimljivijim svakodnevni život. Nezamislivo je provesti dan a da se ne pogleda bilo kakav video sadržaj, veliku ulogu u to me imaju codeci. Codec je sredstvo za kompresiju videa ili za dekompresiju, odnosno to je sredstvo za pohranjivanje videa i njegovu reprodukciju. Video codec ili samo codec je zajednička imenica za veliki broj različitih postupaka za kodiranje video materijala. 

Codec ja skraćenica od “coder-decoder“ ili “compresor decompresor“. Video codec je zajednička imenica za veliki broj različitih postupaka za kodiranje video materijala. Pod video materijalom se podrazumjeva da je u digitalnom obliku jer se samo digitalni video može adekvatno kodirati. Codeci su moduli koje koriste programi za konverziju i oni utiču na kvalitet slike. Obično dolaze sa softverom ili se mogu pojedinačno skinuti sa interneta. Ako želimo nešto da snimamo prvo moramo da odredimo osnovne osobine kao što su mjesto snimka, veličina, kvalitet i slično. Prije svega moramo odrediti veličinu slike, odnosno rezoluciju koja može biti proizvoljna ali ne veća od televizijskog standarda. Poznato je da se kod nas koristi tzv. PAL standard koji se sastoji od 768 x 576 piksela. Većina kodeka se bazira na nesavršenosti ljudskog oka, a najpoznatiji su AVI, MPEG1, MPEG2, MPEG4, HD i MKV format. 
 (
Slika codeca

)[image: C:\Documents and Settings\Administrator\Desktop\slika.jpeg]Codec je ustvari softver koji se koristi za kodiranje i dekodiranje digitalnih multimedijskih datoteka kao sto su pjesme ili videozapisi. Recimo kada kopiramo neku pjesmu sa audio CD-a, Player pomoću video codeca Windovs Media audio kodira tu pjesmu u WMA datoteku. Kada tu WMA datoteku reproduciramo on će je pomoću codeca dekodirati, čime nam omogućuje reproduciranje datoteke putem zvučnika.
Nastali su iz sljedećeg razloga. Jedan jednoslojni DVD ima kapacitet 4.7 GB, što je dovoljno za spremanje velike količine knjiga (preko 4 milijarde slova). Ali spremanje audio ili video zapisa zauzima puno više mjesta. Pa su pronađeni načini kako stisnuti sadržaj, bilo radi spremanja na medije ili prenosa uživo.
Postoje dva različita načina:
· Kompresija  bez gubitaka (losless)
· Kompresija sa gubicima (lossy)

VIDEO KODIRANJE (KOMPRIMOVANJE)

Codec je uređaj koji se može sastojati od dvije komponente: od kodera i dekodera. Koder obavlja funkciju kodiranja a dekoder funkciju dekodiranja . Neki codeci sadrže obje a neki samo jednu od te dvije komponente. Računar je uređaj koji svoj rad zasniva na binarnom brojnom sistemu. Da bi mogla da se obavi digitalna obrada nekog analognog signala neophodno je taj signal konvertovati u ekvivalentan digitalni oblik, tj. potrebno je obaviti analogno/digitalnu (A/V) konverziju koja obuhvata odmjeravanje, kvantizaciju i kodiranje. Kod signala kao sto je video, koji se predstavlja kao višedimenzionalne funkcije, potrebno je izvršiti odmjeravanje po svim nezavisno promjenjivim. Video signal nakon konverzije u digitalni oblik sadrži ogromnu količinu informacija što zahtjeva brzinu prenosa od 31.6 MGB/sek. Ako se ne bi upotrijebio neki vid kodiranja, čak i da se posjeduje 200 GB potrebnih za spremanje posječnog filma, neophodna je velika brzina za prenos podataka u PC okruženju. 
Da bi se i pri niskim brzinama prijenosa postigao zadovoljavajući kvalitet video snimka potrebno je pribjeći nekom vidu kodiranja pomoću kojeg se postiže smanjenje redudanse (višak nepotrebnih ili manje potrebnih podataka). Kodiranje se kod personalnih računara koristi svakodnevno, često i bez razmišljanja, kao na primjer kod modemskih komunikacija, gdje se upotrebljava MNP5 kodiranje, ili recimo kod DoubleSpace ili Stacker diskova. Međutim nisu svi načini kodiranja isti, npr. za razliku od ZIP-a i sličnih kodiranja kod kojih je stepen kodiranja 2:1, lossy kodiranje slike ima daleko veći stepen kodiranja 200:1 koji je neophodan ako se želi snimanje filmova na CD-ove koji imaju brzinu od 150kB/s. Najveći stepen kodiranja ima MPEG (Motion Picture Experts Group), tako da za isto trajanje video snimka zahtjeva znatno manje prostora na disku, a i kvalitet slike koji nudi je znatno bolji. On se odnosi na kodiranj pokretne slike i zvuka. To je standard donesen od organizacije ISO., a na osnovu rada vrhunskih stručnjaka iz ove oblasti (Moving Pictures Exsperts Group-MPEG).

Video kompresija je tehnologija kojom se omogućava da se video zapiše tako da zauzme što manje memorijskog prostora a da se taj video zapis pri puštanju što manje razlikuje od orginala Kompresija video signala zasniva se na uklanjanju redundancije iz toka podataka koji je potrebno poslati kroz kanal. Drugim riječima, iskorištavaju se dvije pretpostavke koje definiraju redundanciju u nekom video signalu. Prva pretpostavka odnosi se na svojstvo ljudskog vizualnog sisitema da je osjetljivost na šum u slici ovisna o frekvenciji, tj. oko slabije zapaža sitne detalje (visoke frekvencije). Druga pretpostavka je da u nizu pokretnih slika uvijek postoji znatna sličnost između trenutne i slijedeće slike. Kompresija ustvari radi tako da reducira broj bitova digitalne riječi. To dovodi do smanjenja rezolucije i povećanja šuma, tako da se postupak mora provoditi pazeći da šum ne postane vidljiv, tj. pazeći na prostornu frekvenciju (frekvenciju generiranu sadržajem slike). Video koderi zbog toga moraju provoditi analizu frekvencija koje se pojavljuju u ulaznom signalu, te obrađivati svaku frekvenciju posebno. Ako neke frekvencije u ulaznom signalu nema, neće biti prenesen nikakav podatak. Decoder se izvodi kao potpuno inverzni sklop u odnosu na koder. 
Uz video kompresiju često se koristi pojam enkodiranje. Pojam video kompresije je više opšti naziv za svu tu problematiku oko digitalnog zapisivanja i čitanja videa, dok pojam enkodiranja znači konkretan proces stvaranja video zapisa u određenom formatu. Pošto svi današnji formati sadrže neke tehnike video kompresije, možemo reći da je enkodiranje konkretan proces kompresovanja videa. Postoje dvije vrste kompresije:
1. Losless video kompresija je vrsta video kompresije kod koje nema nikakvog gubitka kvaliteta. Reprodukcijom lossless kompresovanog video zapisa se postiže prikaz videa identičan originalu. Lossless video kompresiju možete obaviti koliko hoćete puta ali slika će uvek biti identična originalu. To je velika prednost ali takvo očuvanje kvaliteta ima i svoje nedostatke. Glavni nedostatak lossless video kompresije je u tome što se dobijaju ogromni fajlovi. Tako veliki fajlovi su nepraktični i nemoguće ih je koristiti za masovnu upotrebu. Lossless kompresiju koriste profesionalci za arhiviranje video materijala i svi oni koji žele da pri video capturingu sačuvaju maksimalni kvalitet. Video zapis sa lossless kompresijom se kasnije obično obradi, izmontira i konvertuje u neki od popularnih Lossy formata da bi bio pogodan za širu upotrebu.
2. Lossy video kompresija je svaka kompresija kod koje je nemoguće zadržati 100% kvalitet slike od originala. Kod ovakve kompresije uvek postoji barem mala razlika u odnosu na original tj. bar mali gubitak kvaliteta. Današnje tehnologije omogućavaju da taj gubitak kvaliteta bude neprimjetan. Dobro kompresovan Lossy video, iako nije identičan originalu obično je toliko dobrog kvaliteta da gledalac ne može primjetiti razliku.Ogromna prednost Lossy kompresije je što se dobijaju mnogo manji fajlovi koji su pogodniji za kopiranje, snimanje na CD medije, upload na internet i ostale svakodnevne namjene. To je najpraktičnija i najviše upotrebljavana vrsta video kompresije. Koriste je najpopularniji formati video zapisa MPEG-2, MPEG-4 ASP (DivX), H.264 i slični.

Slika izbornika [3]

M-JPEG 
Motion-JPEG ili M-JPEG je video adaptacija JPEG (Photo-JPEG) standarda za mirne slike. On jednostavno obrađuje video strim kao serije mirnih slika kodirajući svaku posebno, bez intefrejm kodiranja. Zbog toga je idealan za video montažu, rezovi na bilo kom mjestu nisu problem zbog gubitka ključnih frejmova.
MPEG-1
Razvijen je kao odgovor na sve veće potrebe računarske industrije za efikasnim i funkcionalnim načinom da se video i audio informacija zabilježi i uskladišti a zatim prikaže u realnom vremenu. U trenutku njgovog nastanka osnovni zadatak je bio smjestiti digitalizovan video signal na jeftin CD-ROM. Tadašnji CD-ROM drajveri imali su brzinu transfera od oko 1.2 Mb/s. Danas su sasvim uobičajeni CD-ROM drajveri sa mnogo većom brzinom prenosa i generalno je prihvaćeno da bi svaki MPEG-1 enkoder također morao da podrži kodiranje brzinom od 3 Mb/s. Iako je MPEG-1 prilično fleksibilan, njegovi osnovni algoritmi su podešeni da rade dobro sa brzinama od 1 do 1.5 Mb/s i sa rezolucijama od oko 350x250 tačaka, pri osvježavanju od 25 do 30 slika u sekundi. MPEG-1 kodira progresivno skeniranje slike i ne prepoznaje koncept preplitanja (interlance). Prije nego što se pristupi kodiranju izvornog „ispreplitanog” signala, mora obaviti konverziju u „neispreplitani” (non-interlace) signal. Format kodiranog video signala dozvoljava funkcije kao što su „puštanje”  pokretnih slika unaprijed  i unazad,  pauza,  „premotavanje” u oba smjera,  kao i pristup svakom segmentu videa.Za kodiranje digitalizovanog video signala koristi se nekoliko tehnika: pododmjeravanje (engl.subsampling) informacije o boji, da bi se  prilagodila ljudskim vizuelnim sposobnostima, diferencijalno kodiranje, koje eksploatiše prostorne ostatke u slici (susjedne tačke sa istim parametrima), kompenzacija pokreta, koja koristi vremenske redundance (dijelovi slike koji se ne  mjenjaju u vremenu),  zatim diskretna kosinusna transformacija (skraćeno DCT), koja omogućava da se iskoriste tipični statistički parametri slike. Pomenimo još i kvantizaciju, kodiranje promjenljivom dužinom, entropijsko kodiranje i upotrebu interpoliranih slika.

MPEG-2 
Nastao je  kao neminovan odgovor na rastuće apetite za generičkim metodom kodiranja pokretnih slika i njima pridruženog zvuka, koji bi našao mnogo raznovrsniju primjenu, prije svega u profesionalnom domenu kablovske televizije. Da se mislilo ozbiljno, najbolje govori rezolucija u njemu definisane slike,  a to je veoma impozantnih 2  E14  linija, širine isto toliko tačaka. U okviru samog standarda postoje različiti nivoi i profili, koji su definisani upravo iz trenutne nemogućnosti da se ovolika rezolucija podrži hardverskim resursima. Razvoj ovih podsistema omogućava sisteme sa ograničenom MPEG-2 kompatibilnošću i rezolucijom slike od, za praktičnu primjenu sasvim komfornih, 720x576 tačaka puta frejmova u sekundi. Bitna razlika u odnosu na MPEG-1 je potpuna podrška konceptu preplitanja, čime je praktično obezbjeđen prodor u sferu profesionalne digitalne kablovske televizije. To, međutim, znatno komplikuje algoritam kodiranja, iako je teorijski pristup isti kao kod MPEG-1. Uključivanje polja (ispreplitanih frejmova) čini predikciju slike veoma složenom, što je i suštinska razlika između ova dva algoritma.Budućnost je  u težnji ka objedinjavanju medijskih sistema u jedan jedini, multimedijalni.

MPEG-4
On  je standard za multimedijalne komunikacije, odnosno, otvoreni internacionalni standard za Web video.  Zasnovan je  na QuickTime formatu datoteka  i po svoj prilici biti će veoma interesantna Web video tehnologija. Mada još uvek nije potpuna MPEG-4 implementacija, Microsoft Windows Media Technology koristi nepotpunu varijantu kodeka sa oznakom MPEG-4v3.
Ovaj standar je usmjeren na četiri osnovne stvari:
· Modularnu integraciju slika, teksta, audio i video objekata
· Transparentnu distribuciju sadržaja od veoma različitih izvora
· Korisnikovu interaktivnost
· Identifikaciju i zaštitu intelektualne svojine

Slika MPEG formata [4]
HD format (hardverski zavisni kodeci)
To su kodeci koji provjeravaju i zahtejvaju da postoji specijalizovani hardver na računaru da bi radili. Oni se obično nalaze na vrhunskim karticama za digitalizaciju koje podržavaju video procesiranje punog ekrana (30 frejmova), tj. 60 polu slika u sekundi. Usljed pomoći hardvera pri kodiranju i reprodukciji, više podataka može da se provuče kroz računar, što daje veću veličinu slike i kvalitet. 

WMV 
Windows media video je Microsoftov format koji je zamišljen za korištenje na internetu. Ponajprije zbog toga što zauzima malo prostora na disku, što  je  proporcionalno  sa dužinom samog materijala. To se postiže velikom kompresijom, što znači manju kvalitetu, ali služi svrsi.

Divx
Ovaj format kodiranja je postao popularan zbog toga što ima dobru kompresiju u odnosu na kvalitetu, te se zato koristi za kodiranj DVD-ova, i svih ostalih video materijala. Divx se može usporediti kod audia, sa MP3-jem. 

AVI
Audio Video Interleaved. Kada kodirate neki video materijal u Divx-u npr, on je još uvijek AVI, samo kodirani,  Ako se govori o običnom AVI-ju, bez kompresije, on je dosta veliki, tj. zauzima dosta prostora na disku, te se zato koristi kompresija. Često korišteni Microsoftov format, prepoznatljiv je na gotovo svim računalima.

[bookmark: _Toc344028275]NEKE INFORMACIJE O CODECIMA

Kako pronaći codec?
Kada pokušavate pronaći odgovarajući codec za neku datoteku, možete koristiti web-stranicu WMPlugins.com Codec ili neka druga web-mjesta. Obično bi prvo trebalo početi s web-stranicom WMPlugins.com. Ako ne možete pronaći codec na web-stranici WMPlugins.com, imajte na umu mogućnost da codec koji tražite nije kompatibilan sa programom Player pa možda nećete moći koristiti taj sistem za tu datoteku.
Kako znati koje codece imamo instalirane na računaru?
Ako želite vidjeti popis komponenti i codeca instaliranih na vašem računaru učinite sljedeće:
1) Na izborniku Pomoć kliknite O programu Windoys Media Player
2) U dijaloškom okviru O programu Windows Media Player kliknite Informacije o tehničkoj podršci. Web-pretraživač otvorit će stranicu s informacijama o pripadnim binarnim datotekama, codecima, filterima, dodacima i servisima instaliranima na vašem računaru. Osoba odgovorna za tehničku podršku vjerojatno će moći iskoristiti te detaljne informacije da bi vam pomogla otkloniti poteškoće s računarom.

Na kraju mogu reći da većina nas svaki dan pregleda barem jedan video sadržaj bez velikog razmišljanja o njegovom načinu nastanka, spremanja i prenosa do našeg računara. Srećom postoje ljudi koji se brinu o tome i omogućavaju nam da se stalno zabavljamo ili obavljamo neke važne poslove tim putem. Zbog toga nama stvari kao što su video kodiranje predstavlja neku vrstu blagodati, zato što bez njega današnji računari ne bi mogli da drže korak sa brzinama prijenosa koje video zahtjeva. Međutim za ljude koji se bave time profesionalno ovo predstavlja prokletstvo, naime video kodiranje modifikuje video sliku na takve načine da je teško predvidjeti gdje će se pojaviti defekti, što im zagorčava život. Suština je u razumjevanju razlika između pojedinih codeca. Imajući u vidu te razlike, zatim nivo kodiranja koji je potreban za vašu brzinu prijenosa, nivo kvaliteta koji želite i da li je potrebno kodiranje u realnom vremenu, birat ćete odgovarajući codec, što u svakom slučaju nije lagan zadatak.
U ovom radu sam vam barem malo približio šta su to video codeci, kako funkcionišu, naveo neke od vrsta i rekao o njima ponešto. Na vama ostaje koji od nih ćete izabrati i za šta ćete ga koristiti. Nadam se samo u dobre svrhe.

